
Messitoetuse eraldamise kord

Määrus kehtestatakse  Kohaliku omavalitsuse korralduse seaduse  § 6 lõike 3 punktile 2.

1. Üldpõhimõtted

1.1 Messitoetuse taotlemise ja menetlemise kord (edaspidi kord) reguleerib Narva Linna Arenduse ja Ökonoomika Ameti (edaspidi Amet) kaudu Narva ettevõtjate messidel osalemise toetamise meetmeks (edaspidi toetus) eraldatud rahaliste vahendite kasutamist.
1.2 Toetuse andmise eesmärgiks on toetada Narva linna väike- ja keskmise suurusega ettevõtete ning füüsilisest isikust ettevõtjate osalemist  messidel, mis on suunatud ärikontaktide loomisele, uute turustuskanalite leidmisele, müügi edendamisele ning selle kaudu toetada ja arendada väikeettevõtluse arengut Narvas.

1.3 Turismimessidel osalemise toetuse osakaal ei või ületada 30% linnaeelarvest messide toetamiseks eraldatud üldsummast. 

1.4 Käesolevas korras kasutatakse mõisteid järgmises tähenduses:

1.4.1
   mess –tooteid või teenuseid tutvustav väljapanek, mille eesmärgiks on müügi edendamine, kontaktvõrgustiku loomine ja koostööpartnerite leidmine; 

1.4.2    toetus – tagastamatu abi, v.a korra punktis 2.2.5 ja  2.6.2 toodud juhtudel;

1.4.3
taotlus on vormikohane kirjalik avaldus ja sellele lisatud dokumendid kaasfinantseerimise taotlemiseks;
1.4.4 taotleja – äriregistris registreeritud äriühing või füüsilisest isikust ettevõtja, kes esitab taotluse toetuse saamiseks;

1.4.5 toetuse saaja, kelle taotlus on rahuldatud ja kellega on Amet sõlminud Lepingu Toetuse kasutamiseks

1.5 Nõuded Toetuse taotlejale

1.5.1 Toetuse taotlejaks (edaspidi taotleja) võib olla:

1)
äriühing;

2)
füüsilisest isikust ettevõtja (edaspidi FIE).

1.5.2 Taotleja peab vastama järgmistele tingimustele:

1)
taotleja on registreeritud Narvas ja tema peamine tegevuskoht (FIE-del ka elukoht rahvastikuregistris) on Narvas;

2)
taotleja põhikohaga töötajate arv on kuni 250

3)
taotleja on tegutsenud vähemalt ühe (1) majandusaasta;

4)
taotlejal puuduvad maksuvõlad, sh kohalike maksude võlad;

5)
taotleja suhtes ei ole algatatud likvideerimis- ega pankrotimenetlust;

6)
taotleja eelmise majandusaasta netokäibest ei tohi alljärgnevad tegevusalad moodustada rohkem kui 50%:

põllumajanduslik ja kalanduslik tootmine;

jae- ja hulgikaubandus;

finantsteenused ja kinnisvara arendus;

alkoholi- ja tubakatoodete tootmine ja vahendus;

hasartmängude korraldamine;
konsultatsiooni teenused;
7)
äriühingu omanikud on vähemalt 50% ulatuses eraisikud.

2. Taotluste läbivaatamine, hindamine ja otsuste langetamine 

2.1 Taotluse esitamine

2.1.1 Taotluseid võtab vastu Amet jooksvalt kuni 01.12. või kuni kõik  messide   toetamiseks eelarveaastas ettenähtud rahalised vahendid on lõppenud.
2.1.2 Taotluste vastuvõtt lõpetatakse üks (1) kuu  enne messi algust, millele toetust taotletakse.

2.1.3 Taotleja esitab või postitab taotluse paberkandjal vormikohase taotluse koos kõigi nõutud  lisadokumentidega Ametisse (Peetri plats 3-7, 20308  Narva)  

2.1.4 Toetuse taotlemise kord ja taotluse ankeet on kättesaadavad Narva  kodulehel  www.narva.ee  ja Ametis  (Peetri plats 3-7, 20308  Narva).

2.1.5 Toetuse taotluse ankeedi ja aruande vormi kinnitab Narva  Linnavalitsus.

2.2 Nõuded taotlusele

2.2.1
 Toetuse ülemmääraks on 25000 (kaks kümmend viis tuhat) krooni ühe taotleja kohta kalendriaastas.

2.2.2
 Toetuse maksimaalne määr on 50 % messi kogukuludest.. Käesoleva korra alusel kompenseeritakse punktis  2.2.4. määratletud  kulud.

2.2.3
 Taotleja võib toetust saada mitte rohkem kui ühel messil osalemiseks kalendriaastas.
2.2.4
 Toetuse eraldamisel ja väljamaksmisel arvestab Amet ainult neid alljärgnevaid kulusid, mis taotleja on teinud messil osalemiseks:

1)
messi osavõtumaks;

2)
messiboksi/väljapanekukoha maksumus;

3)
stendide/väljapaneku kujunduse ja paigaldusega seotud kulud;

4)
messiks vajalike info- ja/või reklaamtrükiste (välja arvatud visiitkaardid) kujundamise ja trükikulud. 

2.2.5
 Juhul, kui ettevõtja on trükkinud suurema koguse info- ja/või reklaammaterjale, mida ta ei kasutanud ära messil, milleks talle toetus eraldati, esitab ta vastava info aruandes ja Amet arvestab toetuskõlbuliku kuluna  50%   proportsionaalselt ärakasutatud koguse maksumusest.

2.2.3. Hindamiskomisjon
2.3.1
 Nõuetele vastavaks tunnistatud taotlust hindab hindamiskomisjon. 

2.3.2

Hindamiskomisjoni kuulub 5 (viis) kuni 7 (seitse) liiget. Hindamiskomisjoni liikmeteks on  Narva kohalikuomavalitsuse organite esindajad ning ettevõtluse spetsialistid. 

2.3.3

Hindamiskomisjoni  koosseisu kinnitab Narva linnavalitsus Ameti ettepaneku alusel.

2.3.4

Hindamiskomisjon loetakse õiguspäraseks, kui sellest võtab osa vähemalt pool 

Hindamiskomisjoni koosseisu. Häälte võrdsuse puhul on otsustavaks on Hindamiskomisjoni  esimehe hääl.

2.4 Taotluse läbivaatamine ja  hindamine

2.4.1
 Taotluste esmast läbivaatust korraldab Amet, kes kontrollib esitatud taotluste vastavust käesoleva korra nõuetele ja edastab selle Hindamiskomisjonile.

2.4.2
 Hindamiskomisjon teeb laekunud taotluste sisulist hindamist hiljemalt 30 (kolmekümne) tööpäeva jooksul alates taotluse laekumist.
2.4.3  Hindamiskomisjoni istungid protokollitakse. Protokollile kirjutab alla protokollija ja Hindamiskomisjoni esimees.

2.5  Taotluse rahuldamise  või rahuldamata jätmise otsus ja otsusest teavitamine

2.5.1
 Hindamiskomisjon teeb ettepanekut Ameti direktorile taotluse rahuldamise või rahuldamata  jätmise otsust.

2.5.2
 Ameti direktor  teeb otsuse taotluse rahuldamise või rahuldamiseta jäätmise kohta 10 (kümme) tööpäeva jooksul pärast Hindamiskomisjoni istungi protokolli laekumist Ametisse.

2.5.3
 Ameti positivne rahastamisotsus on kehtiv ühe kuu jooksul arvates otsuse tegemise päevast, selle aja joksul peab taotleja sõlmima Ametiga finantseerimise lepingu (edaspidi Leping).

2.5.4
 Amet informeerib taotlejat taotluse rahuldamise või rahuldamata jätmise otsust 

kirjalikult 1 (ühe) nädala jooksul arvates otsuse tegemisest.
2.6 Toetuse väljamaksmine ja kontroll

2.6.1
Käesoleva korra alusel antud Toetuse kasutamist ja väljamaksmist reguleerib Ameti ja Toetuse saaja vahel sõlmitav Leping.

2.6.2
 Toetuse mittesihtotstarbelisel kasutamisel, Toetuse saaja poolt käesoleva korra või Lepingu tingimuste rikkumisel või valeandmete esitamisel on Ametil õigus Leping ühepoolselt üles öelda. Ametil on õigus juhul, kui ta on Toetuse saajale või tema eest teinud  Toetuse osas väljamakseid, nõuda saadud Toetuse kas täielikku või osalist tagastamist. Mittesihtotstarbeliselt kasutatud toetuse tagastamise kohustuse tagatiseks võib Amet nõuda taotleja põhiomanikest ja/või juhatuse liikmetest käendusi andmisest.

2.6.3
 Mittesihtotstarbelisel kasutatud toetuse tagastamise kord, tagastamisele kuuluv summa kindlaks määramine ja mittetagastamisega seotud sanktsioonid sätestatakse Lepinguga. 

2.6.4
 Pärast messi toimumist esitab ettevõtja Ametile kümne (10) tööpäeva jooksul:

1)
kirjaliku aruande messil osalemise tulemustest;

2)
foto(d) messistendist või väljapanekust, mis tõendavad messil osalemist;

3)
trükimaterjalide näidised (kui messiks on valmistatud trükimaterjale);

4)
messiga seotud kulusid tõendavate arvete koopiad;

5)
maksekorralduste või pangakonto väljavõtte koopiad, mis tõendavad arvete tasumist.

2.6.5
 Messil osalemise aruande kinnitab Ameti direktor.

2.6.6
Toetus kantakse ettevõtja kontole pärast messil osalemist, ettevõtja  poolt punktis nimetatud dokumentide kontrollimist ning messil osalemise aruande kinnitamist Ameti poolt hiljemalt neljateistkümne (14) päeva jooksul alates kõigi nõutavate dokumentide laekumisest Ametisse.

2.6.7
 Kui ettevõtja ei esita käesoleva korra punktis 2.6.3 loetletud dokumente õigeaegselt, on Ametil õigus toetuse eraldamise otsus tühistada.

2.6.8
 Ametil on õigus igal ajal nõuda toetuse saajalt lisainformatsiooni ja täiendavaid dokumente messil osalemise kohta ja kontrollida toetuse kasutamise vastavust käesolevale korrale.

2.6.9 Amet  korraldab taotluste, taotluste kohta tehtud otsuste ja aruannete säilitamise.

3.  Määruse jõustamine
Määrus jõustub seadusega sätestatud korras.

Mihhail Stalnuhhin

Linnavolikogu esimees

